《过峡江》
明代·梁继善

曾过雪浪当残腊，今见东风吹绿苔。峡出清冰浮玉去，江衔炎日荡金回。

真人试剑仍留石，高士垂竿尚有台。作客经年重怀古，不堪蒲节又相催。

作者简介：梁继善，字子才，号木公。顺德人。明神宗万历四十六年（一六一八）举人。就外翰三载，迁石屏知州，不赴，旭隐林下，闭户著书。有《易韵》、《易摩》、《南枝》、《南还》、《西舟》、《笔兴》、《玉林》等集。清康熙《顺德县志》卷八有传。